Цяперашні кіраўнік бальніцы Аляксандр Зэйдэль, выдатнік аховы здароўя, узначальвае яе з 1979 года. За гэты час і Дараганаўшчына, і людзі, што тут жывуць, даўно сталі роднымі, падзяліўся ён, а бальніца — сапраўдным другім домам. 20 год аддала гэтай установе і яго жонка Аліна Пятроўна. Дарэчы, у іх вялікай дружнай сям’і выраслі яшчэ два медыкі: па шляху бацькоў пай-шлі сын Канстанцін і дачка Кацярына. Падчас урачыстасці плённая работа Аляксандра Канстанцінавіча была адзначана Ганаровай граматай райвыканкама, а шэраг працаўнікоў атрымалі граматы Асіповіцкай ЦРБ.